stanford-oval/wikipedia huggingface dataset:
Trehaloosi-intoleranssi
Aiheesta muualla

Vatsanväänteitä sienistä Suomen luonto. Viitattu 22.11.2016.
Sienisokerin aiheuttamat vatsavaivat (trehaloosi-intoleranssi) Terveyskirjasto. Duodecim. Viitattu 22.11.2016.
Trehalase deficiency National Institute of Health. Arkistoitu 8.4.2016. Viitattu 22.11.2016.
Vaahto (kappale)

| ”Vaahto” Circle |
| --- | --- | --- |

Singlen tiedot
 Äänitetty : 2007
 Julkaistu: marraskuu 2007
 Formaatti: 7"
 Tyylilaji: kokeellinen musiikki
 Levy-yhtiö: Trensmat
Circlen muut singlet
| ”Void Star” 2006 | ”Vaahto” 2007 | ”Odottamaton” 2009 |
Vaahto on vuonna 2006 ilmestynyt suomalaisyhtye Circlen single, joka sisältää kaksi albumeilla julkaisematonta kappaletta. Levyn julkaisi irlantilainen kokeelliseen musiikkiin erikoistunut Trensmat.
Muusikot

Janne Westerlund – kitara
Jussi Lehtisalo – basso
Tomi Leppänen – rummut
Mika Rättö – kosketinsoittimet, laulu
Kappaleet

Vaahto – 6.16
Spektaakkelin kritiikki – 6.30
Ušakovin ritarikunta

Ritarikunnan I luokan mitali
Ušakovin ritarikunta (ven. орден Ушакова, orden Ušakova) on venäläinen ritarikunta. Se perustettiin jo Neuvostoliiton aikana 4. maaliskuuta 1944. Sitä jaettiin tunnustuksena Neuvostoliiton laivastossa palvelleille sotilaille maan puolustamisesta. Ritarikunnan nimi viittaa venäläiseen amiraali Fjodor Ušakoviin.
Neuvostoliiton romahdettua ritarikunta otettiin osaksi Venäjän valtiollista palkitsemisjärjestelmää. Sitä myönnetään ansioituneesta johtamisesta Venäjän laivaston upseereille. Nykyään kunniamerkkiä jaetaan kahdessa luokassa:
I luokka
II luokka
Uurremaatähti

| Uurremaatähti |
| --- | --- |

Tieteellinen luokittelu
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Phallomycetidae
Lahko::  Geastrales
Heimo::  Geastraceae
Suku::  Maatähdet Geastrum
Laji::  pectinatum
Kaksiosainen nimi
 Geastrum pectinatum  Pers. 
Katso myös
   Uurremaatähti Commonsissa 
Infobox OKNimi-testi OK: 
Uurremaatähti (Geastrum pectinatum) on maatähtien sukuun kuuluva sienilaji. Sen itiöemä kehittyy maan alla, minkä takia itiöemän alapuolella on multaa ja kariketta. Vanhemmiten itiöemä muuttuu tähtimäiseksi. Itiöemän leveys on 3–10 senttimetriä ja itiöpallon leveys 2–5 senttimetriä. Itiöpallo on sileä ja sillä on 0,5–1 senttimetriä pitkä perä. Suomessa uurremaatähteä tavataan Koillismaalle saakkaselvennä melko harvinaisena. Se on kuitenkin Suomen yleisin maatähtilaji. Uurremaatähti kasvaa kuusimetsien neulaskarikkeessa ja muurahaispesissä. Joskus sitä tavataan myös lehtimetsissä. Sienen kasvuaika on syyskuusta lokakuuhun, mutta edellisvuoden itiöemiä voi nähdä vielä keväällä. Laji on luokiteltu Suomessa elinvoimaiseksi.
Aiheesta muualla

Laji.fi: Uurremaatähti (Geastrum pectinatum)
Rogers Mushrooms: Geastrum pectinatum (englanniksi)
Tulosruutu

| Tulosruutu |
| --- | --- |
 MTV Sport Uutisten logo vuosina 2013–2017.
Tyyli:  uutiset, urheilu
Kestoaika:  5–10 minuuttia
Luoja(t):  Mediahub Helsinki Oy (2015–2019) MTV Oy (2019–)
Alkuperämaa:   Suomi
Verkko:  Kolmoskanava (1991–1992) MTV3 (1993–)
Esitetty:  1991 –
Tuotanto
Tuotantoyhtiö(t):  Mediahub Helsinki Oy (2015–2019) MTV Oy (2019–)
Tulosruutu on MTV3:n päivittäinen urheilu-uutislähetys. Uutiset lähetettiin 2. marraskuuta 2013 – 2. helmikuuta 2017 nimellä MTV Sport Uutiset.
Historia

Tulosruutu alkoi vuonna 1991 Kolmoskanavalla. Tulosruutua esitettiin aluksi vain sunnuntaisin Seitsemän Uutisten jälkeen. Ennen vuotta 1995 Kymmenen Uutisten yhteydessä oli urheiluosuus samassa lähetyksessä.
Vuosina 1993–1995 Tulosruutua lähetettiin neljästi viikossa: lauantaisin ja sunnuntaisin 19.10 ja 22.15.
Vuodesta 1995 lähtien Tulosruutua on lähetetty viikon jokaisena päivänä. Maanantain Tulosruutua on esitetty 29. joulukuuta 2008 saakka kello 21.10 Yhdeksän Uutisten jälkeen. Tiistaista perjantaihin Tulosruutua on esitetty Kymmenen Uutisten jälkeen kello 22.20. Syy maanantain Tulosruudun poikkeavaan alkamisaikaan oli maanantai-iltojen varaaminen elokuvailloiksi.
5. tammikuuta 2009 alkaen Tulosruutua on lähetetty myös maanantaisin kello 22.20 Kymmenen Uutisten jälkeen, jotka puolestaan on lähetetty samasta päivästä alkaen myös maanantaisin kello 22.00. Maanantai-illan elokuva on esitetty Subilla 12. tammikuuta 2009 alkaen.
Syksystä 2006 kevääseen 2007 MTV3-kanavalla esitettiin lauantai-iltaisin elokuva kello 21.05 alkaen. Kymmenen Uutiset lähetettiin elokuvan välissä normaaliin aikaan kello 22.00 ja Tulosruutu vasta elokuvan jälkeen. Kesästä 2007 alkaen Tulosruutua on lähetetty jälleen myös lauantaisin heti Kymmenen Uutisten jälkeen.
Esitysajat

Tulosruutua esitetään nykyisin seuraavasti:
maanantaista perjantaihin kello 19.25 ja 22.25 Seitsemän/Kymmenen Uutisten ja Päivän sään jälkeen
lauantaisin kello 19.25 Seitsemän Uutisten ja Uutisextran jälkeen sekä kello 22.25 Kymmenen Uutisten, lottoarvonnan ja Päivän sään jälkeen
sunnuntaisin kello 19.10 Seitsemän Uutisten sekä 22.20 Kymmenen Uutisten ja Viikon sään jälkeen
Uutisankkureita

| 0 | 1 | 2 | 3 |
| --- | --- | --- | --- |
|  Antti Haajanen  Timo Haapaniemi  Matti Heusala  Hanna-Riikka Kaski (o.s. Hosio)  Sasha Ikonen  Toni Immonen  Mervi Kallio  |  Toni Kallio  Leena Karhumäki  Inka Korhonen  Anssi Kukkonen  Anette Latva-Piikkilä  Siri Markula  Ari Mennander  |  Teemu Niikko  Jari Porttila  Oskari Saari  Mika Saukkonen  Kalle Siira  Leo Silolahti  Heidi Suomi  |  Kari Tyni  Jukka Lohva  |
Aiheesta muualla

Tulosruutu MTV:n suoratoistopalvelussa (Arkistoitu – Internet Archive)
Tulosruudun logo vuosina 2005–2013.
Tutki-Kokeile-Kehitä

Tutki-Kokeile-Kehitä on alle 21-vuotiaille luonnontieteistä ja tekniikasta kiinnostuneille lapsille ja nuorille suunnattu tiedekilpailu. Kilpailussa on kolme eri sarjaa: esiopetussarja, 3.–9. luokkalaisten sarja sekä muiden alle 21-vuotiaiden sarja. Kilpailun tarkoituksena on innostaa nuoria luonnontieteiden ja tekniikan harrastamiseen.
Historia

Tutki-Kokeile-Kehitä-kilpailu järjestettiin ensimmäisen kerran vuonna 1980 ja vuodesta 1993 lähtien sitä on järjestetty joka vuosi. Toiminnassa on alusta asti ollut mukana Kerhokeskus – koulutyön tuki ry. Tekniikan Akateemisten Liitto TEK ry tuli toimintaan mukaan vuonna 1992. Ideoita ja esimerkkiä toimintamallin luomiseen ja kehittämiseen on haettu mm. Saksasta ja Isosta-Britanniasta.
Vuonna 1993 kilpailuun yhdistyi Tekniikan Akateemisten Liitto TEK:n järjestämä Young Scientist -kilpailu ja tästä eteenpäin Tutki-Kokeile-Kehitä -kilpailu on ollut myös kansallinen karsintakilpailu EU:n Young Scientist -kilpailuun.
Kilpailutyöt ja arvostelu

Vuosittain kilpailuun osallistuu noin 300 nuorta yli 50 kilpailutyöllä. Kilpailutöitä lähetetään arvosteltavaksi kaikkialta Suomesta.
Kilpailutöiden arvioinnissa on tiiviisti mukana eri tieteenalojen laaja asiantuntijaverkosto. Patentti- ja rekisterihallitukseen sekä Patenttiasiamiesyhdistykseen ylläpidetään jatkuvaa yhteyttä keksintöjen suojaustoimien merkeissä. Kilpailun järjestäjät huolehtivat suojattavissa olevien keksintöjen ensimmäisen hakemuksen patentti- ja rekisterihallitukseen. Kaikki oikeudet ideoiden hyödyntämiseen säilyvät kuitenkin keksintöjen tekijöillä. Töitä arvosteltaessa painotetaan ratkaisun omaperäisyyttä, käytännöllisyyttä, idean tuoreutta sekä raportoinnin tasoa. Raportointi on merkittävä ja tärkeä osa kilpailutyötä. Tekijän ikä ja koulutustaso otetaan myös huomioon arvostelussa.
Palkinnot

Kilpailussa jaetaan palkintostipendeinä vuosittain n. 10 000 euroa. Lisäksi jaetaan ohjaajapalkintoja. Kilpailun perusteella valitaan Suomen edustajat Euroopan unionin Young Scientist -kilpailuun sekä muihin eurooppalaisiin tiedekilpailuihin, joiden määrä vuosittain vaihtelee. Jokainen kilpailutyö arvioidaan ja kilpailija saa siitä kirjallisen palautteen.
Aiheesta muualla

Tukoke
UET Masters Series

Kilpailun vuonna 2016 voittanut Nuncio.
UET Masters Series on Euroopan raviliiton UET:n järjestämä lämminveristen Euroopan mestaruuskilpailusarja. Se kilpailtiin ensimmäistä kertaa vuonna 2012. UET Masters Series korvasi vuosina 1956–2011 järjestetyn European Grand Circuitin.
UET Masters Series koostuu eurooppalaisista suurkilpailuista, jotka on jaettu palkintosumman mukaan kolmeen eri ryhmään. Grand Slamin muodostavat neljä Euroopan suurinta ravikilpailua; Prix d'Amerique, Elitloppet, Lotteria sekä Oslo Grand Prix. Kaksi muuta ryhmää ovat Group I, johon kuuluvat yli 150 000 euron ykköspalkinnosta ajettavat kilpailut ja Group II, jossa ensimmäisen palkinnon pitää olla vähintään 50 000 euroa. Suomesta UET Masters Seriesiin kuuluivat vuonna 2013 Finlandia-ajo, Prix d'Etain Royal, Kymi Grand Prix ja St. Michel, jotka kaikki ovat Group II:n kilpailuja.
Vuoden 2012 finaalin voitti Åke Svanstedtin ohjastama ruotsalainen Sebastian K.
Pistelasku

UET Masters Seriesin pistelasku on samantyylinen kuin tenniksen ATP-kiertueella. Mukana olevista kilpailuista lasketaan hevosille pisteet aina viimeisen 365:n päivän ajalta. Pisteiden määrä vaihtelee kilpailun tason mukaan ja pisteitä saa jokaisen kilpailun viisi parasta hevosta. Tämä UET Rankingiksi kutsuttu lista päivitetään viikoittain. Elokuun viimeisenä päivänä julkaistavan listan 12 parasta hevosta kohtaavat UET Trotting Masters (ransk. UET Masters du Trot) -nimellä kilpailtavassa finaalissa, joka järjestetään syyskuun 7. päivänä Pariisissa Vincennesin raviradalla.
| Sija | Grand Slam | Group I | Group II |
| --- | --- | --- | --- |
| 01. | 1000 | 0500 | 0250 |
| 02. | 0600 | 0300 | 0150 |
| 03. | 0400 | 0200 | 0100 |
| 04. | 0200 | 0100 | 0050 |
| 05. | 0100 | 0050 | 0025 |
Grand Slam-kilpailut, Suomen osakilpailut ja finaali > 2012

| Päivä | Kilpailu | Rata | Voittaja | Ohjastaja | I palkinto |
| --- | --- | --- | --- | --- | --- |
| 29.1. | Prix d'Amerique |  Vincennes |  Ready Cash | Franck Nivard | 500 000€ |
| 14.4. | Prix d'Etain Royal |  Seinäjoki |  Marlon Om | Pietro Gubellini | 060 000€ |
| 28.4. | Finlandia-ajo |  Vermo |  Sebastian K. | Björn Goop | 110 000€ |
| 6.5. | Lotteria |  Agnano |  Mack Grace Sm | Roberto Andreghetti | 206 640€ |
| 13.5. | Oslo Grand Prix |  Bjerke |  Commander Crowe | Christophe Martens | 190 959€ |
| 27.5. | Elitloppet |  Solvalla |  Commander Crowe | Christophe Martens | 336 990€ |
| 16.6. | Kymi Grand Prix |  Kouvola |  Commander Crowe | Christophe Martens | 085 000€ |
| 21.7. | St. Michel |  Mikkeli |  Maxwell Mayday | Ari Moilanen | 050 000€ |
| 30.9. | Finaali |  Solvalla |  Sebastian K | Åke Svanstedt | 250 000€ |
Grand Slam-kilpailut, Suomen osakilpailut ja finaali > 2013

| Päivä | Kilpailu | Rata | Voittaja | Ohjastaja | I palkinto |
| --- | --- | --- | --- | --- | --- |
| 27.1. | Prix d'Amerique |  Vincennes |  Royal Dream | Jean-Philippe Dubois | 500 000€ |
| 13.4. | Prix d'Etain Royal |  Seinäjoki |  Nesta Effe | Roberto Vecchione | 060 000€ |
| 27.4. | Finlandia-ajo |  Vermo |  |  |  |
| 5.5. | Lotteria |  Agnano |  |  |  |
| 12.5. | Oslo Grand Prix |  Bjerke |  |  |  |
| 26.5. | Elitloppet |  Solvalla |  |  |  |
| 15.6. | Kymi Grand Prix |  Kouvola |  |  |  |
| 14.7. | St. Michel |  Mikkeli |  |  |  |
| 7.9. | Finaali |  Vincennes |  |  |  |
Aiheesta muualla

Säännöt, osakilpailut ja ranking-lista
Urso

Urso voi viitata seuraaviin:
Urso, antiikin aikainen kaupunki Hispania Baeticassa, nykyinen Osuna Espanjassa
kanadanpuupiikkisika eli urso, jyrsijälaji
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Urso”, voi hakea sivunnimihaulla, laajalla sivunnimihaulla tai tekstihaulla.
U-237 (yhtye)

U-237  oli Porilainen punk-yhtye. Yhtye toimi vuosina 1982–1985. Yhtyeen tyyli oli hardcore-punkkia joskin mukana oli yrityksiä kokeilevampaankin ilmaisuun.
Yhtyeen nousu ja tuho

U-237:n perustivat Teemu Lehtonen ja Jari Grönholm. Basistiksi tuli Kai Granholm. Solistiksi löydettiin etsiskelyn ja kokeilujen jälkeen Janne Raita. Yhtye äänitti demoaa "Laser studio -master" Ulvilan Laser-studiolla kun basisti Granholm riitautui Grönholmin kanssa ja poistui bändistä. Tilalle basistiksi saatiin Jukka Uusisalo. Myöhemmin Pertti Palonen täydensi miehitystä kitaristina. 
Yhttye yritti saada singleä julkaistuksi Propaganda Recordsille mutta viime hetkellä yhtyeen master yliäänitettiin, Laser-studiolla.
Valeri Halilov

Valeri Halilov
Valeri Mihailovitš Halilov (ven. Валерий Михайлович Халилов; 30. tammikuuta 1952 Termez – 25. joulukuuta 2016 Sotšin lähistö) oli venäläinen kenraaliluutnantti, kapellimestari ja säveltäjä.
Halilov oppi lapsena soittamaan klarinettia. Myöhemmin hän opiskeli orkesterinjohtoa Moskovan konservatoriossa. Vuonna 2002 Halilov sai nimityksen Venäjän asevoimien sotilassoittokuntien johtajaksi. Hän esiintyi urallaan monissa Euroopan maissa, Yhdysvalloissa, Pohjois-Koreassa, Libanonissa ja Mongoliassa. Venäjällä monia Halilovin säveltämistä sotilasmarsseista ja lauluista esitettiin voitonpäivän paraateissa. Sotilaana Halilov vetäytyi aktiivisesta palveluksesta elokuussa 2016. Hän kuitenkin toimi Puna-armeijan kuoron ja orkesterin johtajana huhtikuusta 2016. Halilov sai Venäjän federaation kansantaiteilijan arvonimen vuonna 2014.
Halilov kuoli Puna-armeijan kuoron 64:n jäsenen kanssa vuonna 2016 sattuneessa onnettomuudessa, jossa Venäjän puolustusministeriön lentokone syöksyi Mustaanmereen. Halilov oli matkalla esiintymään Syyriassa sotineille Venäjän joukoille.
Uralvagonzavod

| Uralvagonzavod UVZ OAO Nautšno-proizvodstvennaja korporatsija "Uralvagonzavod" im>  F. E. Dzeržinskogo |
| --- | --- |
Yritysmuoto:  osakeyhtiö (OAO)
Perustettu:  1936 (ensimmäiset vaunut) (perustettu 1931)
Kotipaikka:  Vostotšnoje šosse 28, 622007 Nižni Tagil, Sverdlovskin alue, Venäjä 
Kotisivu:  www.uvz.ru(venäjäksi) uralvagonzavod.com(englanniksi)
Infobox OKVirheellinen NIMI-arvo: 
Uralvagonzavod eli UVZ (ven. Уралвагонзавод, Uralvagonzavod), täydellisemmin (ven. Открытое акционерное общество «Научно-производственная корпорация «Уралвагонзавод» имени Ф.Э. Дзержинского», Otkrytoje Aktsionernoje Obštšestvo Nautšno-proizvodstvennaja korporatsija "Uralvagonzavod" imeni F. E. Dzeržinskogo, suom. Feliks Dzeržinskiin mukaan nimetty Tieteellis-tuotannollinen korporaatio "Uralin vaunutehdas" osakeyhtiö) on vuonna 1936 junanvaunutuotannon aloittanut Venäjän Sverdlovskin alueen Nižni Tagilissa kotipaikkaansa pitävä siviili- ja sotilasajoneuvojen ja työkoneiden valmistaja. Yhtiömuodoltaan se on osakeyhtiömuotoinen (OAO) konserni, johon kuuluu yli 20 tutkimus- tai tuotantolaitosta. Konserni on yksi Venäjän suurimmista tieteellis-teollisista (= aseteollisuuden) konserneista.
Vuonna 1931 perustetun Uralin vaunutehtaan valmistamia siviilituotteita ovat esimerkiksi kuorma-autot, raitiovaunut, kaivinkoneet ja junanvaunut. Kansainvälisesti Uralvagonzavod tunnetaan kuitenkin erityisesti maailman suurimpana taistelupanssarivaunujen valmistajana. Se on valmistanut esimerkiksi T-34, T-55, T-72 ja T-90 -sarjojen panssarivaunuja.
Pääkonttori Nižni Tagilissa.
Monumentiksi nostettu T-34 -panssarivaunu Uralvagonzavodin pääkonttorin edustalla.
UVZ:n raitiovaunu (2012).
UZV:n kaivinkoneita.
Monumentiksi nostettu T-72 -panssarivaunu yhtiön kotikaupungissa.
Intian armeijan T-90 -panssarivaunu.
UVZ:n panssaroitu tulitukiajoneuvo BMPT (2012).
UVZ:n BMP Atom (2013).
Aiheesta muualla

Kuvia tai muita tiedostoja aiheesta Uralvagonzavod Wikimedia Commonsissa
Uralvagonzavod (englanniksi) (businessweek.com)
Junanvaunuja valmistava tytäryhtiö: UBT Uralvagonzavod CJSC (englanniksi) (businessweek.com)
Uralvagonzavod (englanniksi) (globalsecurity.org)
Renault Suspends Combat Vehicle Project with Russia (4.4.2014) (Arkistoitu – Internet Archive) (englanniksi) (themoscowtimes.com)
Uralvagonzavod (englanniksi) (railwaybulletin.com)
2013 Russian Freight Rail Market Overview (Arkistoitu – Internet Archive) (englanniksi) (think-railways.com)
U.S. tightens sanctions on Russia over Ukraine (16.7.2014) (englanniksi) (usatoday.com)
EU approves new sanctions against Russia, but not sectoral ones (24.7.2014) (venäjäksi) (pravda.ru)
Ursina Haller

| Mitalit | Mitalit | Mitalit |  |
| --- | --- | --- | --- |
|  Ursina Haller vuonna 2011. |  Ursina Haller vuonna 2011. |  Ursina Haller vuonna 2011. |  |
Maa:   Sveitsi
Naisten lumilautailu
| MM-kilpailut  | MM-kilpailut  | MM-kilpailut  |  |
|  Hopeaa | La Molina 2011 | half-pipe |  |
Ursina Haller (s. 29. joulukuuta 1985 Davos, Graubünden) on sveitsiläinen lumilautailija, joka kilpailee enimmäkseen half-pipessa.
Vuonna 2005 Haller voitti nuorten maailmanmestaruuden big airissa. Aikuisten MM-kilpailuissa La Molinassa vuonna 2011 Haller voitti half-pipessa hopeaa Holly Crawfordin jälkeen. Aiemmin hän oli sijoittunut MM-kilpailuissa 27:nneksi Arosassa 2007 ja 17:nneksi Gangwonissa 2009. Vancouverin olympialaisissa 2010 Haller sijoittui half-pipessa yhdeksänneksi. Stonehamin MM-kilpailuissa 2013 hän oli 27:s.
Lumilautailun maailmancupissa Haller kilpaili ensimmäisen kerran tammikuussa 2004 sijoittuen 14:nneksi. Parhaimmillaan hän on sijoittunut maailmancupissa toiseksi Valmalencossa maaliskuussa 2010. Kolmannelle sijalle hän on sijoittunut neljästi: Saas-Feessa marraskuussa 2010, Cardronassa elokuussa 2011, Saas-Feessa marraskuussa 2011 sekä Sierra Nevadassa maaliskuussa 2013.
Ukrainan parlamenttivaalit 2019

Ukrainan parlamenttivaalit 2019 pidettiin 21. heinäkuuta 2019. Vaaleissa valittiin kaikki 450 Verh’ovna Radan edustajaa.
Vaalit oli alun perin tarkoitus pitää lokakuun lopussa, mutta aiemmin samana vuonna pidetyssä presidentinvaalissa presidentiksi valittu Volodymyr Zelenskyi hajotti Verh’ovna Radan ennenaikaisesti.
Zelenskyin puolue Kansan palvelija voitti vaalit 43 prosentin ääniosuudella saaden Verh’ovna Radaan 254 edustajaa. Väistyvän presidentin Petro Porošenkon Euroopan solidaarisuus -puolueen tulos romahti 8 prosenttiin ja paikkamäärä väheni yli sadalla.
Vaaleja ei toimitettu Venäjän miehittämällä Krimin niemimaalla tai Donetskin ja Luhanskin alueiden separatistien hallinnoimilla alueilla.
Tausta

Vuoden 2019 presidentinvaaleissa Ukrainan presidentiksi valittiin Volodymyr Zelenskyi, joka hajotti Verh’ovna Radan virkaanastumistaan seuraavana päivänään. Hajottamisesta nostettiin kanne Ukrainan perustuslakituomioistuimessa, joka kesäkuussa antamassaan tuomiossa totesi, että Zelenskyillä oli oikeus hajottaa Verh’ovna Rada. Zelenskyin mukaan hän hajotti Verh’ovna Radan hallituskoalition puutteen takia.
Edellisissä, vuoden 2014 parlamenttivaaleissa, suurimmaksi puolueeksi oli noussut Petro Porošenkon blokki, joka sittemmin vaihtoi nimekseen Euroopan solidaarisuus. Vaalien jälkeen blokki muodosti hallituskoalition kansanrintaman, Oman avun, Batkivštšynan ja Oleh Ljaškon radikaalipuolueen kanssa, ja pääministeriksi nousi Arseni Jatsenjuk. Radikaalipuolue lähti koalitiosta syyskuussa 2015, ja Batkivštšyna ja Oma apu helmikuussa 2016, minkä jälkeen koalitiolla ei enää ollut enemmistöä Verh’ovna Radassa. Huhtikuussa 2016 pääministeriksi Jatsenjukin tilalle tuli Volodymyr Hroisman. Hroismanin hallitus joutui nojaamaan pienempien puolueiden tukeen.
Vaalitapa

Verh’ovna Radan 450 edustajasta 225 valitaan enemmistövaalitavalla yhden edustajan vaalipiireistä, ja 225 valitaan suhteellisella suljetulla listavaalilla puolueiden maanlaajuisen ääniosuuden perusteella. 26 vaalipiiristä, jotka sijaitsivat Venäjän miehittämällä Krimillä tai separatistien miehittämillä alueilla Donetskin tai Luhanskin alueilla, ei valittu edustajaa.
Tulokset

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |

| Puolue | Puolue | Listavaali | Listavaali | Listavaali | Listavaali | Vaalipiirit | Vaalipiirit | Vaalipiirit | Yhteensä | Muutos |
| Puolue | Puolue | Äänet |  % |  %-yks. | Paikat | Äänet |  % | Paikat | Yhteensä | Muutos |

|  | Kansan palvelija | 6 307 793 | 43,16 | – | 124 |  |  | 130 | 254 | – |
|  | Opposition ohjelma – Elämän puolesta | 1 908 111 | 13,05 | – | 37 |  |  | 6 | 43 | – |
|  | Batkivštšyna | 1 196 303 | 8,18 |  2,50 | 24 |  |  | 2 | 26 |  7 |
|  | Euroopan solidaarisuus | 1 184 620 | 8,10 |  13,72 | 23 |  |  | 2 | 25 |  107 |
|  | Holos | 851 772 | 5,82 | – | 17 |  |  | 3 | 20 | – |
|  | Oleh Ljaškon radikaalipuolue | 586 384 | 4,01 |  3,43 | 0 |  |  | 0 | 0 |  22 |
|  | Voima ja kunnia | 558 652 | 3,82 |  3,74 | 0 |  |  | 0 | 0 |  0 |
|  | Oppositioblokki | 443 195 | 3,03 | – | 0 |  |  | 6 | 6 | – |
|  | Hroismanin ukrainalainen strategia | 352 934 | 2,41 | – | 0 |  |  | 0 | 0 | – |
|  | Šarin puolue | 327 152 | 2,23 | – | 0 |  |  | 0 | 0 | – |
|  | Svoboda | 315 568 | 2,15 |  2,56 | 0 |  |  | 1 | 1 |  6 |
|  | Kansalaispositio | 153 225 | 1,04 |  2,06 | 0 |  |  | 0 | 0 |  0 |
|  | Ukrainan vihreiden puolue | 96 659 | 0,66 |  0,41 | 0 |  |  | 0 | 0 |  0 |
|  | Oma apu | 91 596 | 0,62 |  10,35 | 0 |  |  | 1 | 1 |  32 |
|  | Agraaripuolue | 75 509 | 0,51 | — | 0 |  |  | 0 | 0 | — |
|  | Uusien voimien puolue | 67 740 | 0,46 | – | 0 |  |  | 0 | 0 | – |
|  | Kansan voima | 27 984 | 0,19 |  0,08 | 0 |  |  | 0 | 0 |  0 |
|  | Lain voima | 20 340 | 0,14 | – | 0 |  |  | 0 | 0 | – |
|  | Patriootti | 16 123 | 0,11 | – | 0 |  |  | 0 | 0 | – |
|  | Sosiaalinen oikeudenmukaisuus | 15 967 | 0,11 | – | 0 |  |  | 0 | 0 | – |
|  | Itsenäisyys | 7 970 | 0,05 | – | 0 |  |  | 0 | 0 | – |
|  | Soihtu | 7 739 | 0,05 | – | 0 |  |  | 0 | 0 | – |
|  | Yhdistynyt keskusta |  |  |  | 0 |  |  | 1 | 1 |  |
|  | Bila Tserkva yhdessä |  |  |  | 0 |  |  | 1 | 1 |  |
|  | sitoutumattomat |  |  |  | 0 |  |  | 46 | 46 |  22 |
| Hyväksytyt äänet | Hyväksytyt äänet |  | 100 |  | 225 |  | 100 | 199 | 424 |  1 |
| Hylätyt äänet | Hylätyt äänet |  |  |  |  |  |  |  |  |  |
|  | Täyttämättömät paikat | Täyttämättömät paikat | Täyttämättömät paikat | Täyttämättömät paikat | Täyttämättömät paikat | Täyttämättömät paikat | Täyttämättömät paikat | 26 | 26 |  1 |
| Yhteensä | Yhteensä | Yhteensä |  |  | 225 |  |  | 225 | 450 |  |
| Rekisteröityneet äänestäjät/Äänestysprosentti | Rekisteröityneet äänestäjät/Äänestysprosentti | 35 550 428 | 49,84 |  |  |  |  |  |  |  |
Lähteet:
Vaalilipuke, jossa on lueteltuna kaikki 22 listavaaliin osallistunutta puoluetta.
Uimahypyt kesäolympialaisissa 2000

Uimahypyt
Vuoden 2000 kesäolympialaisten uimahypyt järjestettiin 22. – 30. syyskuuta 2000 Sydney International Aquatic Centre'ssä. Tämä oli 22. kerta, kun laji oli mukana olympialaisten ohjelmassa. Mukana oli 157 osanottajaa 42 eri maasta. Sydneyn kesäolympialaisissa kilpailtiin ensimmäistä kertaa parikilpailuissa.
Mitalistit > Miehet

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| 3 metrin ponnahduslauta |  Xiong Ni |  Fernando Platas |  Dmitri Sautin |
| 10 metrin kerroshypyt |  Tian Liang |  Hu Jia |  Dmitri Sautin |
| 3 metrin ponnahduslauta, parikilpailu |  Xiong Ni ja Xiao Hailiang |  Dmitri Sautin ja Aleksandr Dobroskok |  Robert Newbery ja Dean Pullar |
| 10 metrin kerroshypyt, parikilpailu |  Dmitri Sautin ja Igor Lukašin |  Hu Jia ja Tian Liang |  Jan Hempel ja Heiko Meyer |
Mitalistit > Naiset

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| 3 metrin ponnahduslauta |  Fu Mingxia |  Guo Jingjing |  Dörte Lindner |
| 10 metrin kerroshypyt |  Laura Wilkinson |  Li Na |  Anne Montminy |
| 3 metrin ponnahduslauta, parikilpailu |  Vera Iljina ja Julija Pahalina |  Fu Mingxia ja Guo Jingjing |  Hanna Sorokina ja Olena Župina |
| 10 metrin kerroshypyt, parikilpailu |  Li Na ja Sang Xue |  Émilie Heymans ja Anne Montminy |  Rebecca Gilmore ja Loudy Wiggins |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Kiina | 5 | 5 | 0 | 10 |
| 2. |  Venäjä | 2 | 1 | 2 | 5 |
| 3. |  Yhdysvallat | 1 | 0 | 0 | 1 |
| 4. |  Kanada | 0 | 1 | 1 | 2 |
| 5. |  Meksiko | 0 | 1 | 0 | 1 |
| 6. |  Australia | 0 | 0 | 2 | 2 |
| 6. |  Saksa | 0 | 0 | 2 | 2 |
| 8. |  Ukraina | 0 | 0 | 1 | 1 |